Инарла, шелонна вега а вина, 1уьйрена почта талла х1оьттира. Камин латийна дукха хан елахь а, х1инца а шийла яра чохь. Цкъа хьалха иччархойн отрядан командирам декхарш кхочущдеш волчу поручикан М. Ю. Лермонтовн рапорт схьаийцира. Цо доьхура чиллана заводе шен гергара эла Хастатов волчу хьажа-х1отта ваха кхо де. Цул т1аьхьа, штабс-капитанан Максимовн дехаран кехат схьа ийцира инарлас. Т1аьххьарчо хаам бора поручика Лермонтовс ламарошца хиллачу тасадаларшкахь хьуьнар а, майралла а гайтина хиларх. Доьхура цунна совг1ат дар а, иза иччархойн командир х1оттавар а, Эвтарахь луьра чов хиллачу Руфин Иванович Дороховн метта.